cyanic-selkie/wikianc huggingface dataset:
Carolina in My Mind
Song og innspelingar
Den originale innspelinga av songen vart gjort ved Trident Studios i London i perioden frå juli til oktober 1968, og vart produsert av Asher. Songteksten «holy host of others standing around me» refererer til The Beatles, som spelte inn The Beatles i same studio som Taylor spelte inn sitt album. Innspelinga av «Carolina in My Mind» inkluderer ein kreditert opptreden av Paul McCartney på bassgitar, og ei ukreditert av George Harrison på korvokal. Dei andre musikarane var Freddie Redd på orgel, Joel «Bishop» O'Brien på trommer og Mick Wayne som spelte ekstra gitar saman med Taylor. Taylor og Asher song òg korvokal og Asher la til tamburin. Richard Hewson arrangerte og dirigerte ein strykarseksjon; og ein enno meir ambisiøs 30-manns orkesterdel vart spelt inn, men ikkje nytta. Songen vart kritikarrost og Jon Landau si omtale av albumet i april 1969 i Rolling Stone kalla songen «vakker» og ein av dei «to mest djupverkande kutta» på albumet, og hylla McCartney sitt basspel som «ekstraordinært». Taylor-biografen Timothy White kallar songen «meisterstykket» på albumet. I ei melding 50 år seinare kalla Billboard songen «ein roleg Taylor-klassikar» og ein «stein-klassikar».
Forskjellige versjonar av både denne songen og «Something in the Way She Moves» vart spelt inn på nytt av Taylor for bruk på samlealbumet hans frå 1976, Greatest Hits på grunn av vanskar med å skaffe lisensrettane frå Apple på 1970-talet og fordi ein ikkje var sikker på kvar dei originale lydbanda hos Apple var. Dei nye innspelingane vart gjort i oktober 1976 på The Sound Factory i Los Angeles, og produksjonen vart igjen gjort av Peter Asher.
Denne versjonen av «Carolina in My Mind» hadde eit meir langsamt tempo enn originalen, og med Taylor på den akustiske gitaren vart han akkompagnert av erfarne studiomusikarar frå Los Angeles, som Dan Dugmore på pedalsteelgitar (som var framheva i nedadgåande notesekvensar i slutten av songen), Lee Sklar på bass, Russ Kunkel på trommer, Clarence McDonald på piano, Andrew Gold på harmonium, og Byron Berline på fele. Korvokal blei handtert av Gold og Taylor. «Greatest Hits» selde til diamantplate, og selde meir enn 11 millionar kopiar i USA innan 2001 aleine, og dette er versjonen av «Carolina in My Mind» som blei mest kjend. Nyinnspelingar vart endå meir kritikarrost enn originalen. Bill Janovitz frå Allmusic sa at innspelinga frå 1976 «la vekt på den slappe, sårbare og melankolske countrymelankolien i songen», medan kritikar Stephen Holden i «Rolling Stone Record Guide» frå 1979 meinte at den «imponerande» nyinnspelingar viste kor mykje Taylor si songstemme hadde styrkt seg i løpet av dei mellomliggande åra. Biograf White meinte at songen blei betre av å fjerna orkestreringa frå originalen.
Innspelinga frå 1976 blei òg inkludert på James Taylor sin samling frå 2003, «The Best of James Taylor».
Salshistorie
George Hamilton IV:
Crystal Mansion:
Andre versjonar
Sjølv om «Carolina in My Mind» ikkje fekk mykje merksemd frå publikum ved opphavleg utgjeving, gjorde den det frå andre artistar. Han nådde 29. plassen på den amerikanske country-listea og tredjeplassen i Canada i 1969 for songaren frå Nord-Carolina, George Hamilton IV. The Everly Brothers gav òg ut songen som ein singel i 1969, med tittelen «Carolina on My Mind», men denne gjekk ikkje inn på listene; denne kom seinare ut i 1994 i plateboksen Heartaches and Harmonies. Evie Sands var òg innom songen på albumet sitt frå 1969, Any Way That You Want Me.
Songen vart spelt inn av songaren George Hamilton IV og nådde 29. plassen på countrylistene og tredjeplassen i Canada i 1969. The Everly Brothers gav ut songen som singel i 1969, med tittelen «Carolina on My Mind», men denne nådde ikkje nokre lister. Denne var seinare gjeven ut i plateboksen deira Heartaches and Harmonies frå 1994. Evie Sands tok òg med songen på albumet sitt frå 1969, Any Way That You Want Me.
Songen vart spelt inn av Melanie på albumet hennar Candles in the Rain frå april 1970; arrangementet og vokalfraseringa er ulik Taylor sin, og Allmusic skriv at hennar versjon «eksisterer på eit heilt anna nivå enn originalen». Songen vart òg spelt inn i meir konvensjonell folkrock-form av John Denver på albumet hans Take Me to Tomorrow frå mai 1970. Den Philadelphia-baserte popgruppa Crystal Mansion gav ut ein versjon i oktober 1970 som nådde 73. plassen på singellistene i USA. Dawn inkluderte ein versjon av songen på debutalbumet deira frå 1970, Candida. Rundt same tid spelte Glen Campbell songen som eit raskare country-duett med Linda Ronstadt på hans populære TV-program The Glen Campbell Goodtime Hour;\. Denne kom seinare ut i videosamlinga Good Times Again i 2007.
Lokomotivet Thomas
Lokomotivet Thomas (engelsk Thomas the Tank Engine) er eit fiktivt antropomorft damplokomotiv skapt av the Rev. W. V. Awdry som hovudperson i bokserien The Railway Series og sidan i tv-serien Thomas og venene hans.
Thomas er ein tanklokomotiv: eit damplokomotiv med store rektangulære vasstankar på begge sider av kjelen. Han er måla blå, og har talet 1 måla på sida. Alle lokomotiva i The Railway Series bygde på verkelege lokomotiv; Thomas byggjer på LB&SCR E2-klassen.
Thomas opptredde fyrste gongen i boka Thomas the Tank Engine frå 1946, den andre boka i serien. Boka inneheldt fire forteljingar. I den fyrste rolla si blei Thomas skilda slik:
"Thomas was a tank engine who lived at a Big Station. He had six small wheels, a short stumpy funnel, a short stumpy boiler and a short stumpy dome.
He was a fussy little engine, always pulling coaches about. [...] He was a cheeky little engine, too."
I den fyrste soga var Thomas eit skiftelokomotiv, der han flytta passasjervogner for dei større lokomotiva. Han lengta etter viktigare oppgåver, som å trekka eit ekspresstog som Gordon, men kunne ikkje på grunn av manglande erfaring. Til slutt klarte han å redda James etter ei ulukke, og kontrollsjefen vedtok at han var eit brukbart lokomotiv, som var klart til å ha si eiga linje. Sidan då har han vore ansvarleg for denne linja saman med dei to vognene Annie og Clarabel med hjelp frå lokomotiva Percy og Toby.
Bøkene om Thomas blei oppdaga av den britiske manusforfattaren og produsenten Britt Allcroft i 1979. Ho ordna ein avtale om å bruka figurane i tv-serien Thomas the Tank Engine and Friends, seinare forenkla til Thomas & Friends. Serien vann fleire prisar og fekk suksess over heile verda.
Makrýjalos
Makrýjalos (gresk Μακρύγιαλος) er ein distriktsby i periferieininga Piería i periferien Sentral-Makedonía i Hellas. Makrýjalos var hovudsete i den tidlegare kommunen Methóni, som no er ei kommunaleining i kommunen Pýdna-Kolindrós.
Miller Anderson
Miller Anderson er ein britisk bluesgitarist og songar.
Bortsett frå sin eigen solokarriere har han vore medlem av Keef Hartley Band. Andre grupper som Anderson har spelt med er Spencer Davis Group, Broken Glass, The Dukes, Savoy Brown, T. Rex og Chicken Shack. I tidleg 2006 vart han med The British Blues Quintet med Maggie Bell, Zoot Money, Colin Hodgkinson og Colin Allen.
Handball-NM 1992/Kvinner
Noregsmeisterskapen i handball 1992 for kvinner vart vunne av Gjerpen Idrettsforening gjennom finalesiger 24 – 19 over Toten Håndballklubb frå Lena i Østre Toten.
Finalen
Gjerpen IF sine mål kom frå Siri Eftedal (8), Hanne Hegh (5), Tone Anne Alvestad og Anne Brit Skarstein (3, begge), Linda Oldrup Jensen og Gro Knutsen (2, begge) og Mirella Mierzejewska (1).
Toten HK sine målskårarar var Tonje Sagstuen med 6 nettkjenningar, Else Karin Bekkelund (5), Kjersti Grini (4), Siri Hanne Heggen (2), Julie H. Løkkebakken og Tone Skjelstad med 1 mål kvar.
Begge laga vart tildelt 4 tominutts-utvisingar av dommarane Svein Olav Øie frå Rapp og Bjørn Høgsnes frå Steinkjer.
Daniela Iraschko-Stolz
Daniela Iraschko-Stolz er ein skihoppar og fotballspelar frå Austerrike. Ho representerer skiklubben WSV Eisenerz, og er ein del av treningsgruppa TG Damen.
Merittar
FIS Kontinentalcup for kvinner
Suldal kyrkje
Suldal kyrkje er ei lafta langkyrkje frå 1852 i Suldal kommune i Rogaland fylke. Kyrkja er oppført etter ei typeteikning av Hans Ditlev Franciscus Linstow og har 600 sitjeplassar.
Adolf Anderssen
Karl Ernst Adolf Anderssen, fødd og død i Breslau, Preussen, var ein sjakkspelar frå Tyskland som i ein periode blei rekna som verdas sterkaste spelar. Han er mellom anna kjend som vinnaren av to av dei mest kjende sjakkpartia i sjakkhistoria, «det udødelege partiet» mot Lionel Kieseritzky i 1851, og «det eviggrønne partiet» mot Jean Dufresne.
Adolf Anderssen vann dei tre største turneringane som blei arrangert medan han levde, – London 1851, London 1862 og Baden-Baden 1870. Etter sigeren i turneringa i 1851 blei han rekna som verdas sterkaste sjakkspelar, fram til han tapte ein tvikamp mot amerikanaren Paul Morphy i 1858. Etter at Paul Morphy slutta å spele sjakk eit par år etterpå var Adolf Anderssen kanskje igjen verdas sterkaste aktive spelar. Men i 1866 tapte han ein ny tvikamp, mot Wilhelm Steinitz, som deretter kunne reknast som verdas sterkaste spelar, uoffisiell verdsmeister i sjakk.
Fylkesveg 562 i Rogaland
Fylkesveg 562 i Rogaland går mellom Ballastbrua og Myrvang på Fjøløy i Rennesøy kommune. Vegen er 1,3 km lang.
Petit Nevis
Petit Nevis er ei folketom, privateigd øy i Grenadinane i Windwardøyane i Dei små antillane i Karibia. Øya er ein del av Saint Vincent og Grenadinane. Petit Nevis ligg på Grenadabanken, sør for Bequia og nord for Isle à Quatre. Arealet er 0,29 km².
Eit lite samfunn som bur på naboøya Bequia har henta kvalbein på øya for å bruka dei til byggemateriale.
Albert Mummery
Albert Frederick Mummery var ein britisk fjellklatrar kjend for sine spektakulære klatreturar i Alpane og i Himalaya.
Mummery var son til ein rik garverieigar i Dover. Allereie i unge år byrja han å klatre ruter som gjaldt som umoglege. 19 år gammal soloklatra han Whymper-ruta på Matterhorn. På seinsommaren 1879 var han tilbake i Zermatt og klatra, saman med tre fjellførarar, til topps på Matterhorn over den såkalla Zmuttgrat. Få dagar seinare var han med på fyrstebestiginga av Dürrenhorn. 5. august 1881 kleiv Mummery og fjellførarane Alexander Burgener og Benedict Venetz til topps på Aiguille du Grépon.
Utover 1880-åra endra Mummery den britiske alpeklatringa, saman med kameratane William Cecil Slingsby og John Norman Collie, ved å utelate lokale fjellførarar. Mummery utvikla også det såkalla Mummery-teltet. I 1888 kleiv han og John Cockin, som dei fyrste menneska, til topps på storfjellet Dykh-Tau i Kaukasus.
Sommaren 1895 var Mummery på tur til Himalaya saman med landsmennene Collie og Geoffrey Hastings. Målet med reisa var å nå toppen av Nanga Parbat, ein av dei fjorten 8 000 moh høge fjelltoppane i fjellkjeda. Under rekognosering i fjellsida Rakhiot vart Mummery og to gurkhaer tekne av eit snøras. Lika vart aldri funne.
Handball-VM 2017 for kvinner
Verdsmeisterskapen i handball 2017 for kvinner, den 23. i rekka, vart avvikla i tida 1. til 17. desember 2017 i Tyskland. Til saman 24 land deltok i turneringa. Frankrike vann meisterpokalen etter å ha vunne 23-21 mot tittelforsvarar Noreg.
VM-finalen
Finalen mellom semifinalevinnarane Frankrike og Noreg fann stad i Hamburg framfor 11 261 tilskodarar. Midtvegs i den fyrste omgangen leia Noreg 7-4, før Frankrike snudde til 11-10 ved pause. I byrjinga av andreomgangen auka Frankrike til tremålsleiing 14-11 og 15-12. Sidan jamna kampen seg ut og Noreg leia både på 18-17 og 20-19. Dei siste 7-8 minuttane var Frankrike det beste laget og rodde i land ein 23-21-siger. Det var andre gongen eit fransk kvinnelag vann VM-gull i handball, 14 år etter den fyrste triumfen.
Dei franske måla kom ved Manon Houette og Allison Pineau (4), Laurisa Landre og Estelle Nze Minko (3), Camille Ayglon Saurina, Orlane Kanor og Alexandra Lacrabère (2), Siraba Dembele, Laura Flippes og Kalidiatou Niakate (1).
Noregs lag bestod av målvaktene Katrine Lunde, Kari Aalvik Grimsbø og Silje Solberg, målskårarane Nora Mørk og Veronica Kristiansen, begge med 7 nettkjenningar, Heidi Løke 3 mål, Kari Brattset 2, Stine Oftedal og Sanna Solberg 1 mål kvar. Elles deltok Stine Skogrand, Amanda Kurtovic, Emilie Hegh Arntzen, Camilla Herrem, Vilde Ingstad, Emilie Christensen, Marit R. Jacobsen. Helene Fauske var med i alle kampane inntil finalen, då Silje Solberg vart henta inn som målvaktsreserve.
Gruppe A
-
--
Gruppe B
---
--
-
Gruppe C
--
-
Gruppe D
-
---
Plasseringskampar om 21.- til 24.-plass
--
Åttandedelsfinalar
--
---
-
Kvartfinalar
--
---
-
Semifinalar
--
Jebel Ghawil
Jebel Ghawil eller Jabal Ghawil er ein landsby og eit fjell i Al Buraimi guvernement nordaust i Oman. Landsbyen ligg nordvest for Abud. Geologisk er Jebel Ghawil eit framhald av Jebel Suweini. Fjellet består av kalkstein frå trias.
Slow Flux
Slow Flux er det sjuande studioalbumet til det kanadisk-amerikanske rockebandet Steppenwolf. Albumet kom ut i august 1974 på Epic Records. I USA vart det gitt ut på Mums Records, eit kortliva dotterselskap av CBS Records. Det var det første av tre album som bandet laga etter at det danna seg på nytt i 1974, før det vart oppløyste igjen i 1976. «Straight Shootin' Woman» var den siste Steppenwolf-låten som hamna på Billboard Top 40. I songen «Children of the Night» blir det mellom anna hevda at hippierørsla på denne tida var død, og president Richard Nixon blir omtalt som «the fool who believed that wrong is right».
Gitaristen og komponisten Bobby Cochran erstatta Kent Henry på sologitar i denne reformerte besetninga fram til oppløysinga i 1976. Cochran er nevøen til avdøde Eddie Cochran.
Dette var det siste Steppenwolf-albumet som Goldy McJohn spelte på. Han vart sparka frå bandet av bandleiar John Kay i 1975. Det vart nytta ei blåserekkje på albumet.
Salslister
Album - Billboard (USA)
Singlar - Billboard (USA)
Nesttun stasjon
Nesttun stasjon, frå 1883 til 1888 Nesttun stoppestad, er ein nedlagd stasjon på Vossabanen og den smalspora Nesttun-Osbanen. Han låg på Nesttun i Fana kommune, no Bergen kommune, og vart opna i 1883 som Nesttun stoppestad på Vossabanen. I 1888 skifta han namn til Nesttun stasjon, og frå 1894 til 1935 var han endestasjon på Nesttun-Osbanen. Nesttun-Osbanen hadde ei sporvidde på 750 mm og kunne ikkje bruke same materiell som Vossabanen, og stasjonen hadde dimed eit omlastingsspor for gods. Stasjonen låg langs strekninga Minde-Midtun på Vossabanen, som vart riven etter at Ulrikstunnelen vart opna i 1964.
Stasjonen omfatta tidlegare både stasjonsbygning, kiosk, godshus, priveter, mjølkebod og lasterampe. Området hadde fem spor, der eit av dei var omlastningsspor. Den fyrste stasjonsbygningen vart teikna av Balthazar Lange. Då Vossabanen vart ombygd med bredt spor, vart stasjonsbygningen flytta til Ygre stasjon på Voss. Ein ny og større stasjonsbygning vart så bygd etter teikningane til NSB-arkitekt Paul Due, og vart riven i 1981. Eit godshus og ein mjølkebod står framleis i dag. Både traseen for Vossabanen på og forbi stasjonsområdet, med den gamle steinkvelvbrua over elva på Nesttun, og traseen for Osbanen ut frå stasjonsområdet, er vorte omgjort til gang- og sykkelveg. Det gamle stasjonsområdet vart innsnevra i samband med at vegen gjennom Nesttun vart lagt om for å gje plass til tunnelinnslaget for Nesttunhaugtunnelen på Bybanen som går gjennom Nesttun.
Ulf Kristersson
Ulf Hjalmar Ed Kristersson er ein svensk politikar, siviløkonom og forfattar. Han har sidan den 18. oktober 2022 vore statsminister i Sverige. Tidlegare var han sosialforsikringsminister frå 2010 til 2014.
Bakgrunn
Kristersson er son av økonom Lars Kristersson (1938-2015) og adjunkt Karin Kristersson (fødd Axelsson 1938). Han vart fødd i Lund, og budde der fram til han vart fem år. Han vaks opp i Torshälla utanfor Eskilstuna.
Kristersson fullførte vidaregåande skule utdanninga i Eskilstuna i 1983. Han utførte dernest verneplikten som troppssjef i Enköping frå 1983 til 1984. Han fór seinare til Uppsala for å studera forretningsøkonomi og samfunnsøkonomi på universitet i Uppsala, der vart han uteksaminert i 1992. I løpet av studiet var han òg aktiv i Södermanlands-Nerikes Nation, og var mellom anna programsekretær. I mai 2013 vart han æresmedlem i Nationen.
Kristersson er busett i Strängnäs, og har vore gift med Birgitta Ed sidan 1991. Paret har tre døtrer saman, alle adoptivborn frå Kina. Birgitta har arbeida som PR-konsulent, men byrja i 2018 på ei utdanning for å verta prest.
Kristersson var marknadsføringsleiar for Timbro Publisher frå 1995 til 1998, parallelt med dette arbeidde han som riksdagsmedlem i riksdagen. I 1994 lanserte han boka Non-working Generation. I boka argumenterte han mot den svenske modellen og velferdsstaten, som han samanlikna med apartheid, og meinte at folk vart pressa inn i passivitet.
Ulf Kristersson arbeidde i perioden frå 2000 til 2002 som kommunikasjonsdirektør for IT-firmaet Connecta i Stockholm.
Kristersson var styreleiar i Adoptionscentrum frå 2003 til 2005.
Politikk
Kristersson var sosialforsikringsminister i Fredrik Reinfeldts regjering frå 2010 til 2014.
Den 1. september 2017 annonserte Kristersson at han ynskja å taka over etter Anna Kinberg Batra som partileiar for Moderaterna. Den 21. september 2017 vart han nominert av valkomitéen som den nye partileiaren, og den 1. oktober 2017 tiltredde han i stillinga som partileiar.
Den 18. oktober 2022 vart han teken i eid som statsminister i Sverige. Han leier ei koalisjonsregjering med partiet hans Moderaterna, Kristdemokraterna og Liberalerna, i tillegg til Sverigedemokraterna som støtteparti.
Marc Bolan
Marc Bolan var ein engelsk låtskrivar, gitarist og diktar. Han er mest kjend for arbeidet sitt med det britiske rockebandet T. Rex. Musikken han, samt den originale stilen og det uvanlege scenenærværet, gjorde at han var med på å skape glamrockbølgja som gjorde han til ei av dei største stjernene i Storbritannia på første halvdel av 70-åra.
Tidlege år
Bolan voks opp i Hackney i Aust-London. Han vart tidleg interessert i rock 'n' roll og vart ein mod i 60-åra. Ni år gammal fekk han den første gitaren sin og starta eit skiffle-band kort tid etter. På skulen spelte han gitar i Susie and the Hoops, ein trio med den 12 år gamle Helen Shapiro som vokalist. Han slutta skulen 15 år gammal og arbeidde ei kort stund i eit modellbyrå og vart ein «John Temple Boy» der han var modell for kleskatalogar.
Mark Feld endra namnet sitt til Toby Tyler då han møtte og flytte inn hos barneskodespelar Allan Warren, som vart den første manageren hans. Warren fekk leigd eit studio og Bolan spelte inn sine første prøvespelingar. Desse lydbanda dukka først opp att 25 år seinare i 1991 og vart seld for nesten åtte tusen dollar. Han endra namn igjen, først til Mark Bowland, før han vart Marc Bolan og fekk kontrakt hos Decca Records, der han spelte inn den første singelen sin, «The Wizard». Tidleg i 1967 gjorde manager Simon Napier-Bell han til medelm av pop-mod-bandet John's Children, som fekk noko suksess som liveband, men som selde få plater. Ein singel for John's Children skriven av Marc Bolan var «Desdemona»
Tyrannosaurus Rex
Då John's Children vart oppløyst starta Bolan og Steve Peregrine Took ein duo kalla Tyrannosaurus Rex, ein psykedelisk-folkrock akustisk duett, som spelte songane til Bolan, medan Took spelte perkusjonsinstrument og stundom bass.
Denne utgåva av Tyrannosaurus Rex gav ut fire album og fire singlar. Fleire av dei klatra oppover på salslistene, særleg fordi Radio 1-vert John Peel tykte godt om bandet og spelte dei på radioshowet sitt. Etter kvart vart Took sparka frå bandet og Bolan kjøpte seg ein elektrisk gitar. Took vart erstatta med Mickey Finn, og han starta å spele inn nokre songar med elektrisk gitar for A Beard of Stars, det siste albumet under namnet Tyrannosaurus Rex.
Bolan som no var gift med kjærasten June Child (som tidlegare hadde vore sekretær for manageren til ein av heltane hans, Syd Barrett), korta ned namnet på gruppa til T. Rex og skreiv og spelte inn «Ride a White Swan» med Bolan på elektrisk gitar og Finn på perkusjon.
T. Rex og glam rock
Bolan og produsenten hans Tony Visconti spelte inn «Ride a White Swan» og singelen endra karrieren til Bolan nesten over natta. Singelen klatra sakte men sikkert oppover singellista i Storbritannia og tidleg i 1971 hadde han nådd andreplassen. Bolan og Visconti fann på mange måtar opp stilen som skulle verte glamrock. Bolan starta å gå med flosshatt og fjørboa på scenen, og nytta glitter i andletet.
Under glam-perioden vart ein av venene til Bolan, David Bowie, og ei stor stjerne. Bolan og Bowie vart kjende i tida i undergrunnen og Bolan hadde mellom anna spelt gitar på singelen til Bowie frå 1970, «Prettiest Star»). Etter kvart nytta til og med Mick Jagger, Rod Stewart og Grand Funk Railroad noko glitter.
Bolan følgde «Ride a White Swan» og T. Rex med å utvide bandet til ein kvartett med bassist Steve Currie og trommeslagar Bill Legend. Dei spelte inn singelen «Hot Love», som gjekk til topps på singellista og låg der i seks veker. Denne vart raskt etterfølgd av «Get It On», som låg fire veker på førsteplassen. Songen vart omdøypt «Bang a Gong (Get It On)» då han vart gjeven ut i USA for å unngå at han vart forveksla med ein annan song med same namn av Chase. Songen nådde 10. plass i USA tidleg i 1972, den einaste hitten bandet hadde her.
I november 1971 gav bandet ut Electric Warrior. I 1972 fekk Bolan to førsteplassar til i Storbritannia med «Telegram Sam» og «Metal Guru», og to andreplassar med «Children Of The Revolution» og «Solid Gold Easy Action». Same året medverka han i filmen til Ringo Starr, Born to Boogie, ein konsertdokumentar frå Wembley Empire Pool den 18. mars 1972. Her spelte mellom anna T. Rex i lag med Ringo Starr på trommer og Elton John på piano.
I 1973 spelte Bolan sologitar i lag med venen Jeff Lynne på Electric Light Orchestra-songane «Ma-Ma-Ma Belle» og «Dreaming of 4000» frå On the Third Day, og på «Everyone's Born To Die». Bolan spelte gitar på albumet Ringo av Ringo Starr på songen «Have you seen my baby [hold on]». Frå seint i 1973 vart populariteten hans mindre, sjølv om han nådde 3. plass med «20th Century Boy» i februar. Bolan utvida i 1974 bandet med ein andregitarist, Jack Green, og andre studiomusikarar, og byrja sjølv å ta kontroll over produksjonen på albuma.
I 1974 spelte Bolan gitar for Ike & Tina Turner på «Nutbush City Limits», «Sexy Ida (Part II)» og «Baby Get It On». Tina Turner stadfesta dette i intervju med BBC Radio One.
Bolan gifta seg med kordama si, Gloria Jones, og musikken til T. Rex vart meir soulprega. Legend forlet bandet i 1973 og Finn i 1975. Bolan prøvde hardt å slå igjennom i USA dei neste tre åra utan lukkast. Singlane og albuma vart stadig mindre populære, og songane hadde ofte uvanlege tekstar og bar stundom preg av eksentriske musikalske eksperiment. Bolan la på seg og helsa byrja å bli verre. Han fann til slutt ut at han ikkje kom til å lukkast i USA og fokuserte igjen på marknaden i Storbritannia i 1976.
Tilbake att
Gloria Jones og Bolan fekk ein son i september 1975, Rolan Bolan (på liknande vis som sonen til David Bowie, Zowie Bowie). Same året reiste Bolan attende til Storbritannia. Tidleg i 1977 sette Bolan eit nytt band saman og gav ut albumet Dandy in the Underworld, før han la ut på ein ny turne i Storbritannia med punkrockbandet The Damned som oppvarmingband. Dette gjorde han populær hos ungdomen. Granada Television gav så Bolan eit eige fjernsynsshow, Marc, der han introduserte nye og etablerte band, samt spelte sine eigne songar. På denne tida hadde Bolan slanka seg, go såg like frisk ut som han hadde gjort tidleg i karrieren til T. Rex. Showet vart ein stor suksess. I den siste episoden spelte Bolan i lag med David Bowie der Bolan fall av scenen. Det var ikkje tid til å filme det heile på nytt, så dette hamna på lufta, og ein kan tydleg sjå at Bowie syns det er morosamt.
Dino Dines
Peter Leslie «Dino» Dines var ein britisk klaverspelar som var mest kjend som medlem av T. Rex. Han arbeidde òg med The Apostolic Intervention, The Keef Hartley Band, P.P. Arnold og The Hollies. Dines døydde av hjarteattakk i 2004.
Maridalsveien
Maridalsveien er ei 11 kilometer lang gate og veg i Oslo, frå Møllergata i sentrumsområdet av byen og opp i Maridalen nord for sjølve byområdet. Om lag seks kilometer av vegen går i bymessige strok og har difor karakter av gate.
Opphavleg var Maridalsveien hovudtrafikkåra mellom byen Oslo (Christiania) og bygda Maridalen, som framleis er eit landbruksområde (namngjeve etter Sankta Margareta frå Antiokia, som mellomalderkyrkja i bygda var vigsla til). Men innanfor den sentrale luten av byen er Maridalsveien no vorte ei lokalgate som på nokre parti er stengd for gjennomkøyring. Her er store samanhengande strekningar med bygningar frå 17- og 1800-talet.
Marc Bolan
Død
Bolan døydde den 16. september 1977, to veker før han fylte 30 år. Han og Gloria Jones køyrte heim frå ein tur på byn, med Jones bak rattet, då ho mista kontroll over bilen og kræsja i eit tre. Bolan døydde momentant, medan Jones vart hardt skadd. I 2007, på det som ville vore 60-årsdagen hans, vart det sett opp eit minnesmerke på staden der han døydde, offisielt kalla «Bolan's Rock Shrine».
I gravferda til Bolan, der både David Bowie og Rod Stewart var til stades, vart det sett opp ein stor blomsteroppsats forma som ei svane, til minne om gjennombrotssingelen hans.
Diskografi
John's Children:
Tyrannosaurus Rex:
Dib Cochran And The Earwigs:
T. Rex:
Angloarabar
Angloarabar er ein fransk hesterase med opphav i arabarhest og engelsk fullblodshest.
Raseskildring
Rasen er forholdsvis ny og det er ein viss variasjon mellom individa. Idealet er ein hest som er uthaldande som arabarhesten og har styrken, farten og storleiken til engelsk fullblodshest. Rasen er vanlegvis mellom 157 cm og 170 cm i mankehøgd.
Historie
Angloarabaren vert avla fram for å freiste å kombinere dei beste eigenskapane til arabarhest og engelsk fullblodshest. Avlsarbeidet tok til på 1800-talet. I Frankrike og visse andre land, mellom anna Sverige, finst eige avlsregister for angloarabar, og i desse landa vil ei krysning mellom fullblods og arabar kunne registrerast som angloarabar. Andre land har annan praksis.
Marc Bolan
Diskografi
Big Carrot:
Angloarabar
Førekomst
I heimlandet Frankrike og ei rekkje andre land er angloarabaren ein mykje nytta ridehest.
Bruk
Angloarabaren vert brukt som ridehest, og nokre individ har hevda seg sterkt i høge klassar av sprangriding og feltritt. Angloarabaren har også vorte brukt i avlsarbeidet til andre hesterasar, mellom anna svensk varmblods ridehest og hensonhest. Det er ikkje uvanleg at sportsponniar har innslag av angloarabarblod.
Marc Bolan
Diskografi
Marc Bolan:
Etangs de Bonfol
Etangs de Bonfol er ei rekkje vatn ved Bonfol i Kantonen Jura i Sveits. Dei største vatna er, étang du Milieu og Neuf-Etang. Dei er skilde med ei demning.
Marc Bolan
Diskografi
Marc Bolan og Gloria Jones:
Etangs de Bonfol
Sidan 1962 har étangs de Bonfol vore eit naturreservat.
IPhone 6S
iPhone 6S og iPhone 6S Plus (marknadsførte som iPhone 6s og iPhone 6s Plus) er smarttelefonar som var designa, utvikla og marknadsført av Apple. Dei utgjer den niande generasjonen iPhone. Telefonane vart annonserte 9. september 2015, i Bill Graham Civic Auditorium i San Francisco av administrerande direktør i Apple, Tim Cook, og utgjevne i utvalde land den 25. september 2015, som etterfølgjarar til iPhone 6 og iPhone 6 Plus. Apple heldt fram med å lansere telefonane i andre land verda over ut oktober og november 2015. iPhone 6s-modellane vart etterfølgde av iPhone 7 og iPhone 7 Plus i september 2017.
iPhone 6S har ein liknande design som iPhone 6, men med oppdatert maskinvare, som sterkare innfatning, oppgradert prosessor, eit kamera på 12 megapikslar og ein forbetra fingeravtrykkskanner. Telefonen introduserer òg ein funksjon kjent som «3D Touch», som tillèt trykksensitiv innputt på peikeskjermen.
Fylkesveg 563 i Rogaland
Fylkesveg 563 i Rogaland går mellom Askje kai og Vaula i Rennesøy kommune. Vegen er 2,2 km lang.
Freddie Redd
Freddie Redd  var ein amerikansk hard-bop-pianist og komponist. Han er best kjend for å ha skrive musikk til for The Connection (1959), eit skodespel av Jack Gelber. Ifølgje Peter Watrous, som skreiv i The New York Times: «Mr. Redd hang ut på jam sessions på 1950-talet og spelte med mange av dei største musikarane, frå Sonny Rollins til Art Blakey, og jobba jamleg med Charles Mingus. Når ting vart vanskelege, flytta han berre vidare og levde i Guadalajara i Mexico, Paris og London.»
Som sidemann
Med Gene Ammons
Denais Stack
Denais Stack er ein markant staur]] som ligg 3 km nord for Point Thomas på vestsida av Admiralty Bay på King George Island i Sør-Shetlandsøyane. Namnet «Anse Denais», etter ein av matrosane på «Pourquoi-Pas?», vart gjeve av Den franske antarktisekspedisjonen, 1908–10, under Jean-Baptiste Charcot til ei vik på nordsida av Ezcurrafjorden. Nyare flyfoto syner at det ikkje er noko vik her og namnet Denais vart overført til stauren for å bevare namnet i området.
Freddie Redd
Som sidemann
Med Rolf Ericson
Med Art Farmer
Med Tiny Grimes
Med Howard McGhee
Pilatus-fjellet
Pilatus er eit 2 128 meter høgt fjell i Urner-Alpane i Sveits. Fjellet er frå nord eit landemerke ved vestenden av Vierwaldstättersjøen. Kantonane Luzern, Obwalden og Nidwalden møtest i eit felles «trippelpunkt» på toppen av fjellet.
Freddie Redd
Som sidemann
Med Joe Roland
Karposh Point
Karposh Point (bulgarsk нос Карпош, ‘Nos Karposh’) er eit isfritt nes på nordkysten av Snow Island i Sør-Shetlandsøyane i Antarktis. Det stikk 500 m ut i Morton Strait, og ligg 2,3 km vest for nordaustenden av President Head, 2,5 km aust-søraust for Gostun Point og 4,8 km aust-søraust for Cape Timblón.
Neset er kalla opp etter Karposj, leiaren for eit bulgarsk opprør i 1689.
Pilatus-fjellet
Til nærliggjande Pilatus-Kulm, 2 073 meter over havet, går verdas steilaste tannhjulbane. Banen har på det brattaste ein hallingsgrad på 48 %. Frå Pilatus-Kulm er det ein kort tur til toppen av Pilatus.
Steve Peregrin Took
Steve Peregrin Took var ein engelsk musikar. Han er mest kjend som medlem av bandet T. Rex i lag med Marc Bolan. Etter han forlet gruppa konsentrerte han seg om sin eigen karriere og som frontmann i fleire band.
Han tok namnet sitt frå hobbiten Peregrin Took i Ringenes herre av J. R. R. Tolkien. 17 år gammal byrja han å spele trommer for modbandet The Waterproof Sparrows, då han svarte på ei annonse i Melody Maker for det bandet Marc Bolan ønskte å danne etter at han hadde gått frå John's Children. I lag med Bolan starta dei eit akustisk band og spelte på gata med Bolan på akustisk gitar og Took på bongotrommer. Tyrannosaurus Rex vart derimot godt likt av John Peel som spelte platene deira på radio. Took spelte mange perkusjonsinstrument og var viktig i omforminga av musikken til Bolan frå vanleg rock til den meir eksotiske blandinga som songane bestod av.
Took starta å skrive sine eigne songar og tidleg i 1969 ønskte at han at Tyrannosaurus Rex skulle spele inn nokre av songane hans. Bolan avslo dette og forholdet deira vart stadig dårlegare. I tillegg vart Took ven med «idolet» til Bolan, Syd Barrett, og dei delte begge interesse i både LSD og «rare musikalske lydar». Medan han var i Tyrannosaurus Rex song Took òg som korvokalist på ei innspeling for David Bowie, noko ein kan høyre på BBC-albumet Bowie at the Beeb.
Took gav to av songane sine til tidlegare Tomorrow/The Pretty Things-trommeslagar Twink for soloalbumet hans Think Pink i 1969. Før den første turneen til Tyrannosaurus Rex i Amerika, sparka Bolan Took. Took var derimot kontraktbunden til å vere med på turneen, og han «drukna sorgene» i dop. Dette gjorde at leiinga av bandet kunne hevde at det var oppførselen til Took på scenen som gjorde at han fekk sparken. Bolan erstatta Took med Mickey Finn og opplevde kort tid etter enorm suksess med T. Rex.
I 1976 starta Took eit band kalla Steve Took's Horn, men etter nokre få konsertar vart bandet oppløyst. Seinare spelte han fleire gonger som gjesteartist med Inner City Unit.
Steve Took mista livet den 27. oktober 1980, 31 år gammal. Dødsårsaka skal ha vore kvelning etter at han sette eit kirsebær i halsen. Narkotika vart ikkje oppført som ein medverkande faktor, sjølv om dødsfallet til Took ofte vert rekna som ei doprelatert ulukke.
Sturnia
Sturnia er ei biologisk slekt av asiatiske starar. Dei har tidlegare tidvis vore sett i inn i same slekt som medlemmene av Sturnus.
Artslista
Sturnia-starar i rekkjefølgje etter EBird/Clements Checklist v2018 med norske namn etter Norske navn på verdens fugler:
Coline Mattel
Coline Mattel er ein fransk skihoppar. Ho deltok i Ski-VM 2009 som trettenåring og oppnådde femteplass. Mattel representerer skiklubben Les Contamines Montjoie. Mattel si beste plassering i kontinentalcupen for seniorar er ein åttandeplass frå Dobbiaco-Toblach i Italia i januar 2009.
Merittliste
Junior-VM
Deathcrush
Deathcrush (utgjeve 1987) er debutalbumet til det norske black metal-bandet Mayhem.
Emm Rock
Emm Rock er ein markant holme på 30 moh, som ligg 1 km utanfor sørkysten av King George Island ved austsida av innløpet til Potter Cove i Sør-Shetlandsøyane. Denne holmen, som truleg var kjend for tidlege selfangarar i området, vart skissert av Den franske antarktisekspedisjonen, 1908–10, under Jean-Baptiste Charcot og kartlagt av mannskap frå Discovery Investigations på «Discovery II» i 1935. Namnet kjem frå forma på holmen, som minnar om bokstaven M.
Ketura i Israel
Ketura (hebraisk skrift קְטוּרָה) er ein kibbutz nord for Eilat i Arabahdalen. Han har fått namn frå ein ås i nærleiken, og er kalla opp etter den andre kona til Abraham (Første mosebok 25:1). Han har kring 130 medlemmar og 150 barn. Kring ein tredjedel av medlemmane er innfødde israelarar, medan resten kjem frå USA, Canada, Storbritannia, Sør-Afrika, Australia, Spania, Frankrike, Latin-Amerika, Sveits, Nederland, New Zealand og det tidlegare Sovjetunionen.
Historie
Ketura vart grunnlagd i november 1973 av ei gruppe unge amerikanarar. Vanskar dei første åra frustrerte mange av innbyggjarane, og fleire av dei flytta derifrå. Samstundes byrja immigrantar og medlemmar av den israelske speidarrørsla å flytte til kibbutzen. Folkeveksten førte til ein meir stabil livsstil for innbyggjarane.
Miljø
Ketura er ein del av Den grøne kibbutzrørsla og har vore pionerar innan mange nye økologiske metodar og tilnærma seg miljøvennlege vanar.
Arava Institute for Environmental Studies (AIES) ligg her og fremjar regionalt samarbeid mellom israelarar, palestinarar og innbyggjarar frå andre arabiske naboland innan miljøsaker. Det vert òg drive forsking på økologiske problem i regionen, og økosystem i ørkenområde.
Det einaste overlevande dømet på judeisk daddelpalme, kunstig dyrka fram frå 2 000 år gamle frø, vart planta i Ketura og held fram å vekse der.
Kukawa
Kukawa er ein by og eit Local Government Area i Nigeria, i den nordaustlege staten Borno. Han ligg i nærleiken av Tsjadsjøen.
Byen blei grunnlagd i 1814 som hovudstad for Kanem-Bornu-riket av den muslimske lærde og krigsherren Muhammad al-Amin al-Kanemi etter at den føre hovudstaden, Ngazargamu, fall. Byen hadde stor strategisk tyding som ein av dei sørlege endestadane for den transsahariske handelsruta til Tripoli.
I 1851 vitja den tyske utforskaren Heinrich Barth byen. Han hadde kome frå Tripoli for å forsøka å opna handel med Europa og utforska Afrika. I 1892 vitja den franske utforskaren Parfait-Louis Monteil byen, på fransk og britiske oppdrag om å utforska grensene mellom ulike område i Vest-Afrika. Byen blei hærteken og rasert i 1893 av den sudanske krigsherrene Rabih az-Zubayr, og deretter av britiske styrkar i 1902. Historisk var byen mykje større enn i dag. Seint på 1800-talet rekna britane med at han hadde 50 000-60 000 innbyggjarar. I dag omfattar Kukawa Local Government Area byane Cross Kauwa og Baga. Området er eit av seksten Local Government Area som utgjer Borno-emiratet, ein tradisjonell stat i Borno.
I 2015 blei mange innbyggjarar i området fordrivne til Maiduguri gjennom massakren i Baga utført av islamistiske opprørarar. 30. juni og 1. juli 2015 utførte Boko Haram ein ny massakre i Kukawa og drap 97 menneske.
I august 2020 blei hundrevis av innbyggjarar i Kukawa tekne til fange og haldne som gislar av Islamic State West Africa Province (ISWAP). To millionar menneske i Borno er blitt fordrivne frå heimane sine dei siste ti åra; mange bur i dårlege tilhøve i Maiduguri.
Sviland kapell
Sviland kapell er ei langkyrkje frå 1913 i Sandnes kommune i Rogaland fylke. Kapellet er av tre og har 140 sitjeplassar.
Det er kyrkjegard ved kapellet.
Sophie Elise
Sofie Steen Isachsen, kjend som Sophie Elise eller Sophie Elise Isachsen, er ein norsk skribent, songar og låtskrivar.
Night Owl av James Taylor
James Taylor-versjonar
«Night Owl» vart inspirert av Night Owl Cafe i Greenwich Village i New York City, der The Flying Machine ofte spelte. Flying Machine-versjonen vart gjeven ut som ein singel med «Brighten Your Night with My Day» på b-sida. Taylor og dei andre gruppe-medlemmane var misnøgde med framføringa på innspelinga og fann henne «middelmåtig.» Sjølv om songen fekk regional radiospeling i det nordaustlege USA, nekta plateselskapet å finansiera fleire innspelingar med bandet. Forfattar Stephen Davis skildra songen som «ein livleg R&B-låt.» Tony Orlando hevdar å ha vorte særleg gripen av songen. Taylor spelte seinare inn «Night Owl», saman med fleire andre songar han skreiv for The Flying Machine, som «Knocking 'Round the Zoo,» på hans sjølvoppkalla solodebutalbum på Apple Records. Allmusic-kritikaren Lindsay Planer vurderte songen som ein av dei «merkverdige innslaga» på James Taylor-albumet. James Taylor-albumet inkluderte instrumentale mellomspel mellom songane, og James Taylor-biografen Timothy White skildra messingblåseinstrumenta som vart brukt i mellomspela som «klønete» og som å høyre ut som ouverture til ein Broadway-musikal. White meiner likevel at messingblåseinstrumenta vart brukt betre som akkompagnement til songen sjølv.
Sophie Elise
Sophie Elise vart fyrst kjend gjennom bloggen sophieelise.blogg.no, som i 2015 var ein av dei som vert mest lesen i Noreg. Ho har òg delteke i alle dei fire sesongane av røyndomsserien Bloggerne på TV 2 Bliss, og ho enda på tredjeplass i dansetevlinga Mitt dansecrew på TV 2 våren 2015.
Night Owl av James Taylor
James Taylor-versjonar
I 1971, etter at James Taylor fekk popularitet med utgjevinga av sitt andre album Sweet Baby James, gav produsenten Chip Taylor ut Flying Machine-demoar, inkludert «Night Owl», på albumet James Taylor and the Original Flying Machine. For CD-utgjevinga av James Taylor and the Original Flying Machine remiksa Chip Taylor songen og la til bassgitar og perkusjon, noko som forfattaren Ian Halperin klagar over.
Sophie Elise
I 2014 gav Sophie Elise ut singelen «Lionheart». I Noreg selde singelen til platina, og låg ei veke som nummer 12 på VG-lista. Den andre singelen hennar, «Love Like That», vart gjeven ut i 2015. «Love Like That» låg ei veke som nummer 27 på VG-lista.
Night Owl av James Taylor
Coverversjonar
Broren til James Taylor, Alex Taylor, valde å inkludere sin eiga versjon av «Night Owl» på debutalbumet sitt frå 1971, With Friends & Neighbors. James Taylor spelte gitar på denne versjonen. King Curtis spelte tenorsaksofon. White skildra Alex Taylor sin versjon som «ein jamn rockande versjon.» Redaktør Ben Windham i Tuscaloosa News skildra Alex Taylor sin versjon som svært forskjellig frå James Taylor sin versjon, trass i likskapen i stemmene deira. Han skildra Alex Taylor-versjonen som å ha fått «ei gammaldags soul-handsaming.»
Sophie Elise
I 2016 gav Sophie Elise ut sjølvbiografien Forbilde.
Lotan i Israel
Lotan (hebraisk skrift לוֹטָן) er ein reform-kibbutz i Arabahdalen i Negevørkenen sør i Israel. Han vart grunnlagd i 1983 av idealistiske israelske og amerikanske ungdommar som i lag bygde eit samfunn basert på pluralisme, sosial likskap og kreative jødiske verdiar medan dei verna om miljøet. Namnet på kibbutzen kjem frå «ein av sønenen til Seir». (Første mosebok 36:20). Samfunnet har over 150 innbyggjarar frå fleire stader i verda.
Night Owl av James Taylor
Coverversjonar
I 1971 spelte òg Anne Murray inn «Night Owl» på albumet hennar Talk It Over in the Morning. Kritikaren Greg Adams frå Allmusic skildra hennar versjon som «funky.» Billboard skildra Murray som å vere «på sitt beste» i songen.
Long May You Run
Long May You Run er eit studioalbum gjeve ut den 22. september 1976 på Reprise Records av The Stills-Young Band, eit samarbeid mellom Stephen Stills og Neil Young. Albumet nådde 26. plassen på den amerikanske albumlista og selde til gullplate. Dette var det einaste albumet til The Stills-Young Band.
Musikalsk følgjer albumet den same stilen som musikken duoen spelte med Buffalo Springfield og Crosby, Stills, Nash & Young, og var innom forskjellige retningar av Americana og folkemusikk, medan songar som «Make Love to You» har ei jazzkjensle. Den omfattande bruken av synthesizerstrykarar på den andre sida gjev songane ein smak av kunstrock.
Møkkamann av DumDum Boys
«Møkkamann» er ein song av DumDum Boys frå albumet Sus, DumDum Boys sitt sjette studioalbum som vart utgjeve i 1996. Melodien og teksten er av Aslak Dørum.
Long May You Run
Bakgrunn
The Stills-Young Band bestod av det dåverande turnébandet til Stills, og la ut på ein turné i 1976 etter albumet kom ut. Turneen byrja i Clarkston i Michigan den 23. juni, men etter ni konsertar gav Young seg den 18. juli etter han sendte eit telegram til Stills. Stills vart tvungen til å fullføre konsertturneen aleine fram til oktober. Telegrammet sa: «Kjære Stephen, det er rart korleis noko som startar spontant og endar slik. Et ein fersken. Neil.» Young oppgav seinare kryptiske, personlege årsaker for at han gav seg, nemleg at turneen «ikkje fungerte» og at turneen «på eit vis var ute av balanse».
Tittelsporet og den første singelen frå albumet nådde 71. plassen på den britiske singellista. Songen var ein song om den første bilen til Young (kalla «Mort» ), ein Buick Roadmaster likbil frå 1948 som vart skrota i 1962 då girkassen vart øydelagd i Blind River i Ontario. Mort var ein annan bil enn Pontiac-likbilen frå 1953, kalla Mort 2, som Richie Furay og Stills, såg Young kome køyrande i under trafikkork i Hollywood i 1966 som førte til at Buffalo Springfield vart skipa. Neil Young spelte «Long May You Run» på det siste showet av The Tonight Show with Conan O'Brien den 22. januar 2010 og han gjorde det same under avslutningsseremonien til vinter-OL 2010 i Vancouver den 28. februar 2010. Young spelte då solo med munnspel og akustisk gitar.
Singelen «Midnight on the Bay» nådde ikkje høgare enn 105. plass.
Straffesak
Straffesak er nemninga på slike saker som den offentlege påtalemakta reiser mot ein person eller ei verksemd for brot på føresegnene i ei eller fleire lover, der det i den aktuelle lova uttrykkjeleg er sagt at det kan idømmast straff for lovbrotet. I alle land med eit akseptabelt rettssystem er det påtalemakta som må prove at personen eller verksemda har forbrote seg mot lova, både når det gjeld sjølve handlinga og at dei andre vilkåra for å straffe er til stades i samsvar med lova. Som hovudregel skal saka avgjerast av ein domstol, med unnatak for enklare ordningar i mindre alvorlege saker.
I Noreg og andre land er dei fleste straffbare handlingane skildra i ei særskild straffelov. Men i tillegg er det òg i ulike andre lover ofte straffeføresegner for brot på reglane i lova, som til dømes i trafikklovgjevinga, i skattelovgjevinga, i arbeidslivslovgjevinga og lover på fleire andre område.
Fylkesveg 567 i Rogaland
Fylkesveg 567 i Rogaland går mellom Voll og Hodnafjellvika i Rennesøy kommune. Vegen er 1,8 km lang.
Killeter
Killeter (frå irsk Coill Íochtair, 'lågare skog') er ein liten landsby og townland nær Castlederg i County Tyrone i Nord-Irland. Ved folketeljinga i 2001 hadde han eit folketla på 147.
Endemiske fuglar på New Zealand
Av om lag 365 registrerte fugleartar på New Zealand er 73 endemiske artar, inkludert 12 artar som berre er endemiske som hekkande artar (hekkeendem). Ein slik art hekkar på ein særskilt og avgrensa lokalitet, men rører seg elles over eit ikkje-avgrensa område, typisk for nokre artar av stormfuglar. Karakterisktisk for fuglefaunaen i landet er at det er få attlevande landartar, ca. 97, og det er berre 44 artar av sporvefuglar, 32 om ein tar bort talet på introduserte artar i historisk tid.
Killeter
Killeter har ein årleg marknad i august, som feirar dei ulike sidene ved det landlege livet. Landsbyen ligg langs ei gammal pilegrimsrute til Lough Derg i Donegal. Det nasjonale nettverket av sykkelruter følgjer ein del av denne ruta, som grensar mot Killeter Forest i vest.
Endemiske fuglar på New Zealand
Utvikling av endemisme på New Zealand
Det store innslaget av endemisme i landet er utprega både i faunaen og i floraen, til dømes er 20 av 21 biologiske slekter av steinfluger endemiske og rundt 76 % av karplantane (plantar utanom mosar) er endemiske, alle reptilar og amfibium er endemiske.
Killeter
I nærleiken av Killeter ligg Magherakeel, med ei heilag vasskjelde, kalkomn og ruinane etter ei gammal kyrkje. Magherakeel Monastic Site ved Lower Strabane Road, nær Castlederg, var eit viktig religiøst senter i Irland. Klosterstaden stammar frå 500-talet. Av St Caireall-kyrkja er det berre ein vegg att. Saint Patrick’s Well i Killeter er ei vasskjelde som den heilage Patrick ifølgje soga skal ha stoppa opp for å drikka ved etter å ha forlate Lough Derg.
Forfattaren Benedict Kiely har sagt at han bygde den oppdikta landsbyen Carmincross, i romanen Nothing Happens in Carmincross, på Killeter.
Endemiske fuglar på New Zealand
Utvikling av endemisme på New Zealand
New Zealand blei isolert frå resten av dagens kontinent for meir enn 80 millionar år sidan under oppløysinga av Gondwana. Om artsmangfaldet på New Zealand i utgangspunktet var eit utval av artar i Australia, har New Zealand og Australia seinare gjennomgått ulike omformingar i økosystema grunna klimatiske og geologiske omskiftingar slik at økosystema utvikla seg på ulike måtar. Den lange isolasjonen førte med seg at plantar og dyr utvikla seg på New Zealand utan monaleg konkurranse frå artar frå dei andre kontinenta, og det har medverka til at både plante og dyreliv var sårbart då introduserte artar kom med mennesket for meir enn 700 år sidan. I dag har nær 90 av dei 365 fugleartane i landet status som sårbare eller truga, og berre ca. 22 artar av dei 73 endemiske er livskraftige.